ભારતીય વીમા ક્ષેત્રમાં ત્રણ દાયકાના લાંબા પ્રવાસમાં તેમની સિદ્ધિઓને બિરદાવતાં એસોચેમ (એસોસિયેટેડ ચેમ્બર્સ ઓફ કોમર્સ એન્ડ ઈન્ડસ્ટ્રી ઓફ ઈન્ડિયા) દ્વારા આરએમ વિશાખાને ઈન્ડિવિજ્યુઅલ એચિવમેન્ટ એવોર્ડથી નવાજ્યાં હતાં. તેમને નામાંકિત ભારતીય કાનૂની સંસ્થા આઈસીએઆઈ (ઈન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઈન્ડિયા) તરથી સીએ બિઝનેસ લીડર- વુમન એવોર્ડ પણ મળ્યો હતો. તેઓ હાલમાં આયોજિત 15મા એશિયા બિઝનેસ લીડર્સ એવોર્ડ 2016માં માનવંતા ફાઈનલિસ્ટોમાં સ્થાન પામ્યાં હતાં અને ઈન્ડિયા બિઝનેસ લીડર્સ એવોર્ડ 2017ની 12 આવૃત્તિમાં પણ આ માન મેળવીને અનુક્રમે એશિયા અને ભારતમાં નોંધનીય વેપાર આગેવાનમાં સ્થાન પામ્યાં છે. હાલમાં જ વિશાખાએ વેપારમાં 38 અત્યંત શક્તિશાળી સ્ત્રીમાં સ્થાન મેળવ્યું હતું, જે સન્માન પ્રતિષ્ઠિત ફોર્ચ્યુન મેગેઝીન દ્વારા તેમને એનાયત કરાયું હતું. તેઓ પ્રતિષ્ઠિત ફોર્બસ ઈન્ડિયા ડબ્લ્યુ- પાવર ટ્રેઈલબ્લેઝર યાદી 2018માં પણ ઝળક્યાં હતાં, જે વિવિધ ક્ષેત્રોમાં અર્થપૂર્ણ સિદ્ધિ પ્રાપ્ત કરતાં સ્ત્રી વેપાર સાહસિકો અને વેપાર વ્યાવસાયિકોને બિરદાવે છે.